नई दिल्ली: महिलाओं के साथ बढ़ती आपराधिक घटनाओं को लेकर विरोध करने और जागरुकता फैलाने का सबका अपना-अपना तरीका है. ऐसा ही कुछ उत्तराखंड के देहरादून की लड़कियों का 'Womenia Band' भी कर रहा है. इस बैंड ने रेप पीड़िताओं को श्रद्धांजलि देते हुए 18 अप्रैल को 'ऐ खुदा तू गुम है कहां' गाना रिलीज किया और इसके जरिये महिला सुरक्षा को लेकर अपनी आवाज बुलंद की. इस गाने को बैंड की सिंगर स्वाति सिंह ने गाया है, और यह बहुत ही मार्मिक सॉन्ग है और बहुत ही सार्थक ढंग से इस विषय को लेकर आवाज भी बुलंद करता है.